
PROGEMIUAI 


Amputatione  partis  corporis,  si  ex  hac  vita  ^gri 
pendet,  ab  initio  usque  medicinas,  opus  esse,  inter 
omnes  convenite 

Ex  illis  excisionibus  quotidie  peractis,  solitissima,  et 
quod  ad  operationem  ejus  pertinet,  simplicissima,  am¬ 
putatio  extremitatis  corporis  inferioris  supra  genu, 
existlt.  Sed  excisioneru  supra  medium  femoris  plus 
periculi  comitatur,  et  amputatio  femoris  in  cavitate 
cotyloidea  adeo  difficilis  et  periculosa  peractu  habita 
est,  ut  non  ante  medium  seculi  ultimi  hanc  excogi¬ 
tasse,  et  multo  minus  perficere,  conati  fuisse,  chirurgi 
visi  sunt? 

Morand  primo  hanc  operationem  peragi  posse  occur-» 
risse  videtur,  sed  priusquam  ipse  hanc  instituit,  duo 
ex  ejus  discipulis  Domini  Volher  et  Puthod  prse  So¬ 
ciis  Academiae  Regias  Chirurgiae  Parisiis,  mense 
Martii  anni  mdccxxxix,  hanc  defendebant ;  Tentami-, 
na  hoc  tempore  edita  perpensa  placebant. 

Praeter  Dissertationem  de  L’Alouette,  nihil  plus  de 
hac  re  ante  annum  m  dcclvi,  quo  tempore  Socii  Aca¬ 
demiae  Chirurgiae  pendebant  commoda  derivanda 
amputando  generatim  ad  articulos,  potius  quam  in 
continuitate  membri,  (cui  sententiae  Dominus  Larrey 
nuper  favebat)  in  medium  prodiit  :  et  quia  amputa¬ 
tionem  ad  coxendicem  haec  opinio  tunc  tempore 
non  complecti  existimata  fuit,  ut  de  illa  anno  sequente 
pro  pr^mio  decertaretur,  Morand  proposuit. 

Sed  quia  inter  Socios  Academiae,  an  operatio  perfici 
potest  necne,  dissentio  erat,  propositum  fuit  ut,  pro 
certo  judicare  si  unquam  hasc  debeat  institui,  aeque 
ac  de  modo  optimo  peragendi,  decertaretur. 

Dissertationes  duodecim,  nullae  quarum  placebant, 
pro  quaestionis  responsis,  Academia  accepit.  Se^ 
eadem  questione  anno  proximo  prolata,  tentamen, 
quo  auctor  operationem  nullo  exemplo  posse  perfici, 
probare  operam  dedit,  observavit.  Ab  Academia,  hac 
sententia  stabilita,  quaestioni  su^  responsum  redditum 
fuisse  se  habituram,  et  auctorem  palmam  ablaturum, 
prolatum  fuit.  • 

Pro  hoc  praemio  duplice,  dissertationes  triginta 
quatuor,  ex  quibus  viginti  operationi  favebant,  et  ab 

eadem  quatuordeclm  dehdrtatse  sunt,  Academiie  tra¬ 
ditas  sunt* 

Haec  res,  tum  inter  Socios  Academia^,  cum  per  to¬ 
tam  Galliam  hoc  tempore,  plenam  perscrutationem 
subiisse  apparet.  Operationem  sine  morte  statim 
ingruente  posse  institui,  vel  saltem  nunquam  felicem 
fore  ob  sequentes  causas,  vindicatum  fuit ;  nimirum, 
impetum  gravem,  fere  parte  quarta  corporis  sublata, 
constitutioni  illatum  ;  ingentem  dolorem  et  diuturni¬ 
tatem  qua  opus  est  ad  eam  perficiendam,  et  magnitu¬ 
dinem  vulneris  relicti ;  periculum  quod  ex  sanguinis 
fluxu  haud' sistendo,  et  difficultate  caput  ossis  femoris 
inter  operandum  dislocandi,  imminet :  periculum  ne 
musculi  flexores  in  pelvim  retrahantur,^  et  plenitudo 
sanguinis  lethalis  post  operationem  accidats 

His  objectis  attentio  summa  tributa  fuit;  alia  inepta, 
esse  reperta  sunt ;  alia  quamvis  majoris  momenti,  non 
tantum  valuerunt,  ut  operatio  non  debeat  institui,  pro¬ 
barent,  cum,  ut  Academia  dixit  paroitroit  Funique 
ressource  pour  sauver  la  vie  a  un  maladed^ 
Operatione  tunc  in  corpore  vivo  nunquam  peracta, 
ab  experientia  utra  que  parte  non  disceptari  potuit ; 
sed  pericula  in  animalibus  instituta  sunt,  eventus 
quorum  operationi  favebant. 

Modi  diversi  ad  operationem  perficiendam  prolati 
in  cadavere,  a  viris  hoc  consilio  ab  Academia  selectis, 
instituti  sunt ;  quse,  denique,  palma  Domino  Barbet 
tradita,  operationem  decrevit. 

Amputationem  femoris  in  cavitate  cotyloidea  neque 
temere  prolatam  fuisse,  nec  sine  consilio  institutaiiig 

igitur  patet ;  nam  opinio,  nisi  postquam  ratione,  per!« 
culis,  et  analogia  ejus  ad  operationes  similes,  certissi¬ 
mis,  revera,  solis  argumentis,  quibus  ullas  rationes  me¬ 
dendi  niti  possunt,  priusquam  in  vivo  corpore  institu¬ 
untur,  non  ascita  fuit.  Operationi  in  se,  maximum 
periculum  adesse,  et  hanc  difficillimam  peractu,  nun¬ 
quam  negatum  fuit,  et  igitur,  nisi  cum  ad  extremum 
ventum  est,  ad  eam  confugitum  est. 

Quamvis  Academia  sic  decrevit  de  operatione,  prae¬ 
judicia  vel  saltem  dubitationes,  quia  hanc  non  exer¬ 
citam,  vel  vix  attentionem  ei  adhibitam,  longe  post 
invenimus,  invaluerunt. 

Ravaton  tamen  anno  mdccxliii  ante  hoc  decretum, 
ultimum  Academiae,  eam  instituere  in  exemplo  vul¬ 
neris  scloppetici,  quo  femur  ad  trochantera  fractum 
fuit,  voluit  ;  sed  collegas  in  sententiam  ejus  non  inierunt. 
Ob  hoc  propositum,  a  Domino  Bagieu  qui  operatio¬ 
nem  nunquam  posse  perfici,  et  hac  opus  esse  aegro  in 
quo  Ravaton  eam  peragere  voluit,  recusat,  magno¬ 
pere  vituperatus  est. 

Femur  ex  corpore  vivo  in  Anglia  primum  ampu¬ 
tatum  fuisse,  ut  ab  exemplo  prolato  a  Domino  Pot, 
et  propter  quod  hic  tam  acriter  et  fortasse  temere 
operationem  reprehendit,  notum  est.  H^c  opinio 
Domini  Pot  ab  operatione,  magis  quam  nunc  scire 
possumus,  dehortata  est. 

Iterum  tamen  a  Domino  Ker,  Northamptoniae  in 
Anglia,  peracta  est,  et  aeger  usque  ad  diem  decimum 
octavum  superfuit,  et  tunc  morbo  primario  obiit. 
Etiam  hoc  exemplum,  quod  operationem  non  ex  ne^- 

cesse  esse  lethaleni  luculenter  probavit,,  plerosque 
chirurgos  a  sententia  sua  de  hac  decedere  non  indux¬ 
it,  et  illa  pro  contemplatione  nihil  fausti  promittente 
habita  est,  vel  saltem  ab  omnibus  chirurgis  prseclaria 
Europeeis,  quia  hanc  in  operibus  suis  non  memora¬ 
runt,  vel  artem  suam  exercendo  non  instituunt,  hoc 
tacite  conceditur. 

Quatenus  opinio  supra  dicta  fundamento  firmo 
necne  nititur,  recensendo  eventus  exemplorum  in 
quibus  operatio  tempore  hodierno  peracta  est,  optime 
judicetur,  quo  operatio,  a  chirurgis  militaribus  et 
Gallicis  et  Anglicis,  per  bellum  recens  quodammodo 
renovata  est. 

Amputatio  in  cavitate  cotyloidea  septies  a  Domino 
Larrey  peracta  fuit. 

In  primo  aegro,  operatio  finem  felicem  promisit,  sed 
ille  iter  celeriter  facere  horarum  viginti  quatuor 
statim  post  operationem  coactus,  mortuus  est. 

In  secundo  exemplo,  curatio  fauste  processit,  usque 
ad  diem  quintum,  quo  aeger  Peste  correptus  est,  et 
die  septimo  post  operationem  peractam,  obiit. 

In  tertio  exemplo,  operatio  fuit  aegro  levamini,  sed 
necessitate  occurrente  hunc  ex  Ac?x  in  Egyptum  sta¬ 
tim  post  operationem  movendi,  in  itinere  mortuus 
est. 

In  exemplo  quarto  et  quinto,  alius  mger  hora  tertia 
post  operationem,  alius  noctu,  obiit.  Nullam  spem 
vitam  horum  servandi,  ob  gravitatem  vulnerum, 
operatione  sibi  extitisse,  et  hanc  tantum  instituisse. 

segris  ipsis  solicite  petentibus,  consilio  levandi  crucia-, 
“tus  horrendos.  Dominus  Larrey  confessus  est. 

In  sexto  exemplo,  aeger  impetui  febris  et  dysenteriae, 
ex  prava  diieta  in  Russia  oriente,  die  trigesimo  quinto, 
vulnere  fere  sanato,  succubuit. 

In  exemplo  septimo,  aeger  prorsus  sanatus  fuit,  et 
omnibus  privationibus  exercitus  Gallici  ex  Russia 
recedentis  objectus  fuit,  et  ad  f  Vitterp^  tribus  mensibus 
postea,  prorsus  sanatus  visus  fuit. 

A  Domino  Brownrigg,  chirurgo  copiarum,  operatio 
quinquies  peracta  est.  Nihil  de  his,  nisi  quod  ultima 
felicissime  cessit,  et  aegrum  nunc  secunda  valetudine 
gaudere,  nunqiatum  est. 

A  Domino  Guthrie  operatio  bis  peracta  fuit ;  in  pri¬ 
mo  exemplo,  res  infaustissimae  operationi  fuerunt,  et 
aeger  hora  septima  post  mortuus  est.  In  secundo, 
parum  spei  restitit,  aegro  multum  ex  vulnere  gravi 
per  dies  viginti,  et  quoque  ulcere  maligno  in  sacro, 
passo  ;  tamen  prorsus  sanatus  fuit,  et  adhuc  vita 
fruitur. 

Unus  aeger,  in  quo  operatio  propter  affectum  stru¬ 
mosum  coxendicis  a  Domino  Bathos  Parisiis  peracta 
fuit,  tertio  mense  postea,  certe  non  ob  effectus  illius, 
sed  morbum  primarium,  mortuus  est. 

Unus  aeger,  in  quo  operatio  a  Domino  Emery  per¬ 
acta  fuit,  die  tricesimo  obiit,  Post  operationem  non¬ 
nihil  convaluit,  sed  ob  conditionem,  suam  priorem 
cachecticam,  mortuus  est. 

De  alio  aegro,  in  quo  amputatio  a  Domino  Brodie 

5n  Nosocomii  Sancti  Georgii  propter  vulnus  scloppeti- 
rum  peracta  fuit,  nihil  sigillatim  audivimus ;  post  ope¬ 
rationem  paucis  horis  obiisse  dicitur. 

Unus  ^ger,  in  quo  operatio  a  Domino  Blicke,  chi¬ 
rurgo  copiarum,  propter  contusionem  ossis  femoris, 
mensibus  duobus  postea  peracta  est,  octavo  die  post 
illam  mortuus  est. 

Duobus  exemplis  supra  dictis  inclusis,  nimirum  illo 
a  Domino  Pot  memorato,  illoque  Domini  Ker  ;  ex 
toto  exempla  viginti  operationis  existunt,  tribus  quo¬ 
rum  eventus  fuit  felicissimus ;  et  in  nullis  quorum 
historia  editur,  mors  unquam  operatione  inducta,  vel 
etiam  ab  hac  accelerata,  sed  in  nonnullis  exemplis  ex 
causis  non  ab  operatione,  vel  morbo  propter  quem 
instituta  fuit,  pendentibus,  orta  fuisse  videtur.  In  aliis, 
conditio  prior  eegri  rationem  mortis  citse  operationem 
subsequentis,  satis  reddit.  Contra,  hsec  in  plerisque 
exemplis,  quibus  eventus  fuit  lethalis,  ^gris  pro  tem¬ 
pore  profuisse,  et  levamen  doloribus  suis  attulisse,  vi¬ 
detur. 

Si  rationem  habentibus  exitus  secundi  hanc  opera¬ 
tionem  jam  nunc  comitantis,  liceat  excludere,  ut 
aequum  est,  exempla  eorum  aegrorum  qui  post  eam 
causis  alienis  mortui  sunt,  iliaque  de  quibus  nihil  spei 
antea  extitit,  eventus  felices  multo  esse  pauciores, 
quam  in  aliis  operationibus  praecipuis  chirurgicis  nunc 
exercitis,  adhuc  reperimus :  et  res  quodammodo  se  sic 
habituras  esse,  expectandum  est.  Nam  excisioni  tam 
magnas  panis  corporis,  ac  totius  femoris,  et  gravitati 
exemplorum  quibas  opus  est  factu,  quam  causis  quas 


s 


DE  FEMORIS  AMPUTATIONE 


postulant,  et  vi  illata  corpori  quacunque  alia  opera¬ 
tione  chirurgica,  pius  periculi  adesse,  manifestum  est. 
Sed  igitur  illam  nunquam  esse  instituendam,  minime 
liceat  concludere. 

Ex  recensione  supra  memorata,  vitam  tribus  ad 
minimum  ex  viginti  aegris  conservatam  esse,  qui  ali¬ 
ter  procul  dubio  periissent,  patet.  Operationem  tam 
acrem  nunquam  aegro  prodesse,  utcunque  res  se  ha¬ 
beant  infauste,  ut  quibusdam  est  persuasum,  minime 
veritate  niti,  eatis  est  igitur  manifestum.  Ex  tempore 
quo  primum  haec  operatio  prolata  fuit,  nunquam  in¬ 
stituta  vel  proposita  est,  nisi  in  illis  exemplis  de  qui¬ 
bus  Dominus  Puthod  dicit,  Qui  sont  desesperees  et 
par  elles  memes  physiquement  mortelles,  ou  la-chi- 
rurgie  est  sans  autre  ressource,  et  ou  elle  ne  nous 
presente  pourtoute  esperance  que  cette  seule  indica- 
tion.’’  Sed  rebus  sic  existentibus,  nihil  dubii  est, 
quin  nostrum  sit  operationem  perficere,  et  his  solis, 
de  necessitate  hujus  agi  potest. 

Singulis  aegris  igitur  sic  laborantibus,  hanc  condi¬ 
tionem  vitam  servandi,  utcunque  parum  spei  restat, 
oportet  offerre.  Plerisque  haec  gratissima  erit,  non  tan¬ 
tum  quia  spem  vitae,  sed  etiam  solum  levamen  crucia¬ 
tuum  instantium  et  intolerabilium,  promittit, 

■  K-  ** 

DE  REBUS  IN  QUIBUS  OPERATIONE  OPUS  EST. 

Monenti  aliquam  operationem  insignem  (Imprimis 
novam,  acerrimam,  et  periculosam,  ut  amputationis 

coxendicem)  res,  quibus  existentibus,  hsec  non 
sanationi  cedit,  ex  illis  in  quibus  eventus  felix  satis 
probabilis  sit,  summi  est  momenti  discernere. 

Prioris  generis,  in  quo  operationem  nunquam  licet 
instituere  (quamvis  in  hoc  operatio  saepe  multum  lau¬ 
data  est)  existit  Morbus  Coxarius.  In  hoc  affectu,  ace¬ 
tabulum  et  ossa  innominata  semper  morbosa  inveni¬ 
untur.  Dominus  Pot  hoc  affirmat,  et  opinionem  ejus 
observationes  recentiores  satis  probarunt.  Morbum 
igitur  non  tollere  possumus,  et  hinc  ut  in  omni  alio 
exemplo,  quo  hoc  nequit  fieri,  operatio  non  est  peri- 
ditanda. 

In  malo  cui  nomen  e$t  Spina. Ventosa,  affectibus 
strumosis,  vel  ullo  vitio  summi  femoris  ex  causa  ge¬ 
nerali  vel  habitu,  pendentibus,  parum  operationi  fiden¬ 
dum  est.  In  his  exemplis,  ossa  pelvis  plerumqife 
morbosa  sunt ;  malum  partium  mollium  latius  quan^ 
videretur,  propagatur,  et  constitutio,  qu^  sempet  ab 
origine  prava  fuit,  a  morbo  priusquam  de  indole  ejus 
certiores  sumus,  tantum  laesa  est,  ut  operationem 
fortasse  semper  inutilem  efficit.  Eventus  lethalis  ope¬ 
rationis,  in  exemplis  a  Dominis  Ker  et  Bathos  peractis, 
hujus  sunt  indicia.  In  illo  seger  affectus  fuit  Morbo 
Coxario,  in  quo  articulum  esse  morbosum,  quando 
operatio  peracta  fuit,  constitit ;  sed  exemplum  morbi 
ex  causa  generali  orti,  cui  operatio  magis  convenit, 
quam  in  aegro  Domini  Bathos,  vix  accidere  expectan- 
dum  est.  Morbum  prorsus  tollendum  fuisse  maxime 
sperare  licuit,  tamen  hic  aeger  morbo  primario,  qui 

B 


10  DE  FEMORIS  AMPUTATIONE^^ 

pelvim  occupasse  detectus  est,  ad  ultimum  succu¬ 
buit.* 

Sed  hsec  objecta  operationi  in  morbis  ex  causis  in¬ 
ternis  orientibus,  diversis  laesionibus  ex  vi  externa  ac¬ 
ceptis,  propter  quas  quatenus  adhuc  cognitum  est,  ope» 
ratio  fortasse  tantum  debet  institui,  non  conveniunt. 

Vulnerum,  propter  quae  amputatione  primaria  in 
cavitate  cotyloidea  opus  est,  duo  genera  diversa  ex¬ 
emplorum,  in  quibus  de  necessitate  et  utilitate  opera¬ 
tionis  perficiendae  nihil  dubii  restat,  quippe  quae  sine 
hac  peracta  semper  lethalia  existunt,  et  nonnulli  aegri 
sic  affecti  ope  hujus  servati  sunt,  memorari  possunt. 

I.  Exemplum  fit  maxime  perspicuum  quo  opera¬ 
tione  opus  est,  cum  globus  magnus  e  tormento  emissus, 
vel  frustrum  testae,  (Anglice,  the  splinttr  of  a  shcll) 
femur  vel  ad  vel  supra  mediam  partem  ferit,  idque 
aut  ex  toto  tollit,  aut  fabricam  ejus  adeo  supra  delet, 
ut  ne  amputatio  incisione  circulari  perficiatur,  prohi¬ 
bet.  Si  totum  femur  tollitur,  laesio  fere  stati m  est  le- 
thalis,  et  raro  chirurgo  conspicitur.  Sed  hoc  non 
semper  accidere,  tertium  exemplum  a  Domino  Lar- 
rey  memoratum,  quo  operationem  perfecit,  probat. 


•  Duarum  amputationum,  ob  hos  morbos  peractarum,  duobus 
Chirurgis  celeberrimis,  nunc  Londini  degentibus,  non  quidem  ad 
Coxendicem,  sed  ad  Troebantera,  quia  morbus  non  latius  propagari 
visus  est,  testis  fui.  Inter  operationem  tamen,  moles,  partium 
tnorbosarura  detecta  fuit,  qus  non  tolli  potuit,  et  utrique  segrij 
alius  intra  horam,  alius  paulo  post,  perierunt,  ,  ^ 

in  his  exemplis  tamen  femur  saepius  supra  trochantera^' 
vel  etiam  usque  ad  caput  ejus,  frangitur,  vasa  et  nervi 
femoris  prope  exitum  suum  ex  inguine  lacerantur,  et 
pars  major  minorve  musculorum  ex  circuitu  femoris 
laeditur  vel  aufertur.  Laesio  his  partibus  illata,  quod 
ad  vim  et  spatium,  diversissima  sit,  sed  modo  jam 
dicto,  non  tantum  sine  eventu  statim  lethali,  sed  quo¬ 
que  sine  tanto  impetu,  ut  operationem  praesentem  ae¬ 
gro  haud  tolerandam  redderet,  potest  inferri. 

Illas  tamen  laesiones,  quibus  femur  adeo  supra  affi¬ 
citur,  quamvis  operationem  evidentissime  et  maxime 
postulant,  exitus  felix  minime  probabile  comitatur. 
Nam  impetus  viribus  vitalibus  illatus,  et  vitia  constitu¬ 
tionis  quae  his  casibus  vehementibus  tam  cito  acce¬ 
dunt  (si  non  statim  sint  thalia),  adeo  urgent  ut  pe¬ 
riculum  operationis  longe  superant,  et  causa  proxima 
mortis  ipsius,  an  illa  perficitur  necne,  plerumque  ex- 
istunt.  Amputatio  igitur,  quippe  quse  sola  h^c  symp¬ 
tomata  in  quibusdam  exemplis  tollere  potest,  laudibus 
efiertur. 

Praeter  meram  debilitatem  ex  jactura  sanguinis 
orientem,'  quse  fit  aliquibus  magnis  vasis  femoris  'ntuI- 
iieratis,  symptomata  nervosa  vehementia,  quse  semper 
adsunt,  summum  periculum  comitatur. 

Si,  casu  hujusmodi  accidente,  aegrum  deliquio  animi 
et  stupore,  vel  functionibus  praecipuis  turbatis,  pulsu 
parvo  et  celeri,  et  respiratione  debili,  calore  corporis 
minuto,  irritabilitate  ventriculi  vel  singultu,  labo¬ 
rantem  deprehendimus  ;  in  tali  exemplo  constitutio 
magis  quam  pars  l^sa  patitur,  et  vim  ulteriorem  illi 

operatione  inferre,  aiite  hasc  symptomata  levata,  quia 
«ger  procul  dubio  huic  succumberet,  saltem  foret 
inutile.  Ut  satis  responderet,  operatio  est  differenda, 
et  seger  Ope  qilietis  cardiacorum  et  stimulantium,  est 
reficiendusi  Si  ex  hac  conditione  excitari  potestj  hoc, 
toto  aspectu  saniore  et  naturali,  et  imprimis  vulnere 
rigido  facto  cum  aliquo  sensu  doloris,  cito  percipere 
licebit.  His  primis  signis  renixus  in  systemate  visis, 
operatio  statim  peragenda  est.  Si  illum  vires  acqui¬ 
rere  sinamus,  h^  rationem  habebunt  injuriae  eum  ex¬ 
citantis  (num  symptomata  sint  Typhoidea  vel  inflam¬ 
matoria)  et  semper  erunt  mortiferae.  Ab  hoc  eventu, 
statim  tollendo  partem  laesam,  cavendum  est,  vulnere 
simplice  inciso  tantum,  in  locum  irritationis  ortae  ex 
ossibus  fractis  et  massa  partium  mollium  deformium^ 
suftecto. 

iEger,  haud  est  absimile,  post  operationem  pereat. 
Nihilominus  tamen  solum  sit  praesidium  vitae,  et  condi- 
tioneni  ejus  pra  terea  dum  vivit,  etiamsi  in  salutem  non 
denique  desierit,  meliorem  reddet.  Dolor  operationis 
.cruciatibus  diuturnis  sustinendis,  operatione  non  per¬ 
acta,  nullam  rationem  habet. 

In  nonnullis  habitibus  saepissime,  ni  fallor,  robustis 
et  athleticis,  et  illis,  tempore  quo  injuria  illata  est, 
valetudine  secunda  et  viribus  gaudentibus,  aegros  se 
diverse  habentes ;  nimirum,  quamvis  jactura  sanguinis 
multum  debilitatos,  tamen  affectu  gravi  nervoso  labo¬ 
rantes;  dolore  acutissimo  et  gravi  conflictantes,  qui 
perpetuo  ingravescit,  vellicationibus  vehementibus  ar¬ 
tuum' motibws^  convulsivis  totius  corporis,  et  animo 

IS, 


lYonnihil  alienato,  et  operationem,  vel  quemvis  alium^ 
modum  levaminis  cruciatibus  expetente,  reperimus. 

In  his  exemplis,  haec  symptomata,  ex  partibus  tam 
vicinis  organis  vitae  inservientibus,  plurimum  deletis, 
oriuntur.  Causa  inducente  sublata,  haec  quoque  ce¬ 
dunt,  eademque  levare  vel  minuere  aliter  quam  ampu¬ 
tatione  statim  peracta  tentare,  inutile  esset.  Quamvis 
aeger  huic  operationi  impar  videatur,  vires  vitales 
laesione  potius  opprimuntur,  quam  exhauriuntur  vel 
deficiunt,  et  quodcunque  periculi  ex  operatione  oria¬ 
tur,  illi  his  symptomatis  perstantibus  inducto,  minime 
licet  comparari.  Nihil  spei,  ut  in  exemplo  priore,  mora 
promittit,  etiam  cunctatio  paucarum  horarum,  operatio¬ 
nem  inutilem  reddat ;  haec  nec  pius  tranquillitatis 
nec  levaminis  aegro  praebebit.  Contra,  quo  longius 
haec  signa  perstare  sinuntur,  eo  magis  impar  opera¬ 
tioni  evadit :  illa  vel  in  convulsionibus  et  morte  desi¬ 
nant,  vel  vires  aegri  eo  usque  deficient,  ut  operatio  fieri 
nequeat.  Post  operationem  peractam,  periculum,  ne 
aeger  animam  efflet,  adhuc  imminet,  eoque  summa 
attentio  ei  est  adhibenda.  Sed  periculum  etiam  hoe 
tempore  ex  natura  et  magnitudine  mali  primarii  sem-^ 
per  pendet,  et  parum,  si  aliquid  ex  operatione,  qu^, 
quamvis  vitam  aegri  non  conservaret,  ultimum  ^  refu¬ 
gium,  a  Chirurgia  praebitum,  constituit. 

11.  Secundum  genus  exemplorum  quibus  amputa^ 
tione  ad  Coxendicem  statim  opus  est,  illa  quibus, 
glans  a  scloppo  vel  glans  parva  a  tormentis  emissa 
( Anglice,  grapt  or  camisUr  ^hot\  caput  vel  cervicem 

femoris  frnngit,  prassertim  si  simul  arteriam  femoralem 
vulnerat,  vel  aliqua  ex  vasis  magnis  vel  nervis  ad 
summum  femur  lacerat,  complectitur. 

Hoc  saepe,  sine  aliqua  injuria  ingente  partium  mol¬ 
lium,  et  plerumque  sine  constitutione  statim  multum 
laesa,  accidit.  Rebus  sic  se  habentibus,  amputatione 
ad  Coxendicem  pariter  ac  in  prioribus,  quamvis  primo 
intuitu,  non  adeo  necessaria,  opus  est.  Inter  omnes 
scriptores  de  Chirurgia  militari,  de  magno  periculo 
fracturas  compositas  femoris  a  vulneribus  scloppeticis 
illatas,  etiam  levissimas,  comitante,  convenit,  et  si¬ 
quando  in  tertia  parte  superiore  inferuntur,  has  semper 
lethales,  post  cruciatus,  breviores  vel  longiores, pro  situ 
vulneris  esse,  constat.  Ravaton  et  Schmucker  hoc 
praecipue  affirmant,  et  etiam  Bilguer  qui  amputatio¬ 
nem  generatim  reprobat,  hanc,  rebus  sic  existentibus, 
in  cavitate  Cotyloidea  utilissimam  esse  sinit.  Expe¬ 
rientia  acquisita  per  bellum  recens  hanc  opinionem 
satis  comprobavit,  nam  nullum  exemplum,  quo  cervix 
femoris  glande  scloppetica  lacerata  prorsus  sanata  fuit, 
innotescit. " 

Hoc  igitur,  et  scientia  jam  acquisita  eventus  felicis 
gperationis,  in  singulis  exemplis  vulnerum  scloppetico- 
riim  cutn  fractura  femoris,  etiamsi  magnse  arteriae 
integrae  sint,  et  quantulumcunque  injuriae  caeteris  par¬ 
tibus  mollibus  illatum  fuerit,  hanc  utilem  esse  satis 
probant. 

'  Hanc  laesionem  femoris  revera  factam,  primo  dig¬ 
noscere  nonnihil  sit  difficile.  Sed  hac  satis  com- 
^fta,  exemplum  qilo  operatio  prorsus  est  necessafia. 

et  in  quo  summo,  ut  videretur,  fructu  perfici  potest 
habemus. 

Vulnus  hujusmodi  nihil  debilitatis  periculosae  ob. 
fluxum  sanguinis,  nec  aliquid  affectus  gravis  nervo¬ 
rum,  inducit  Impetus  constitutioni  ab  injuria  illatus, 
pro  illis  exemplis  antea  memoratis,  parvi  est  momenti, 
et  operationem  statim  post  laesionem  acceptam,  per^ 
fici  non  impediet. 

Si  fracturae  cervicis  femoris  vulnus  vel  divisio  ai> 
terim  femoralis,  vel  ullius  magni  rami  posterioris 
Iliacae  accedat,  operatio  multo  magis '  erit  necessaria. 
Periculum  tamen  multo  gravius,  et  spes  eventus  fe- 
licis  e  rata  parte  minor  erit. 

In  exemplis  supra  dictis,  utpote  amputationem  pri¬ 
mariam  ad  Coxendicem  postulantibus,  laesiones  illatas 
variis  partibus  ad  summum  femur  diversas,  quod  ad 
gravitatem  et  diverse  inter  se  conjunctas  chirurgo 
posse  occurrere,  patet.  In  aliis,  injuria  tam  magna 
sit  ut  operatio  nequeat  fieri,  vei  inutilis  foret,  et  in 
aliis  tam  levis,  ut  de  hac  instituenda  dubitari  posset. 

Ex  his  varietatibus,  si  os  adeo  supra  fractum  sit,  ut 
amputationem  solitam  prohibeat,  de  commodo  hanc 
ad  Coxendicem,  utcunque  alise  partes  se  habeant,  per¬ 
ficiendi,  nos  certiores  facere,  plerumque  sufficit.  Sed 
si  os  integrum  sit,  ut  in  exemplis  sequentibus,  de 
commodo  hanc  instituendi  dubium  sit,  et  experientia 
modum  Isaesionis  tractandse  nondum  satis  docuit. 

2.  In  vulnere  arteriee  femoralis  statim  post  exitum 
ejus  ex  inguine. — Si  hoc  fit  instrumento  acuto,  et  si 
Chirurgus  non  praesto  sit,  protiims  erit  lethale*  Si  hic 

adest,  parum  dubii  de  commodo  hoc  tractandi  pro. 
exemplo  solito  aneurismatis,  existere  potest.  Sed  si 
fit  ex  vulnere  scloppetico  quoque  venam  dividente, 
fluxus  sanguinis  raro  erit  lethalis,  et  ut  aliaj  partes 
Uiolles  plus  minusve  laedantur,  e  conditione  quarum 
annon  amputationem  statim  perficiamus,  vel  utram¬ 
que  extremitatem  arterias,  in  partibus  sanis,  ligemus, 
et  eventum  expectemus,  judicandum  est. 

2.  Si  glans,  praeter  injuriam  summo  femori  illatam, 
in  pelvim  intraverit,  vel  ossa  ejusdem  multa  injuria 
affecerit,  eventum  fore  lethalem  et  operationem  inep¬ 
tam,  monemur ;  sed  si  molles  partes  pelvis  parum 
afficiantur,  et  si  aeger  aliter  se  bene  habeat,  nulla 
causa  est,  cur  operationem  omittamus. 

S.  Si  glans  scloppetica  ligamentum  capsulare  Cox¬ 
endicis  tantum  nudaverit,  vel  cervicem  femoris,  hac 
non  fracta,  vulneraverit,  quantum  injuriae  os  acce¬ 
perit,  nisi  eegrum  statim  post  hanc  illatam  conspici¬ 
mus,  adeo  perspicue  intefligere,  ut  operationem  pera¬ 
gamus,  difficile  erit.  Sed  si  laesio  vasorum  et  alia¬ 
rum  partium  mollium,  amputationem  statim  insti¬ 
tuere  non  opus,  esse  monent,  cunctandum  est ;  quia 
affectus  anchylosi. desinat,  et  hac  non  facta,  aegrum 
superstitem  fore,  usque  ad  tempus  idoneum  amputa¬ 
tionis  secundariae  perficienda?,  verisimillimum  est. 

4.  Nullum  exitium  partium  mollium  tantum,  ut¬ 
cunque  magnum,  ossibus  arteriisque  majoribus  in¬ 
tegris,  operationem  reddere  utilem.  Dominus  Guthrie 
affirmat,  idemque,  exemplum  preciarum,  ut  hanc 
opinionem  stabiliret,  profert.  Dominus  Larrey  ta- 

men  exemplum  hujusmodi  in  quo  amputatione  opus 
est,  memorat.  “  C’est  lorsque  la  jambe  et  la  cuisse, 
par  suit  d’un  coup  de  feu,  avec  commotion  vio- 
lente  des  parties  molles,  sont  frappees  ou  menacees 
de  sphacele,  jusque  pres  de  Farticulation  superieure, 
“  comme  j’en  ai  vu  quelques  exemples.’’* 


DE  AMPUTATIONIBUS  SECUNDARIIS. 

Ob  causas  nunc  bene  intellectas,  et  inter  omnes 
concessas,  nemo  moraretur  donec  stadium  suppura¬ 
tionis  factum  fuerit,  priusquam  amputationem  insti¬ 
tueret,  cum  ab  initio  hdc  opus  esse  creditur.  Hoc 
magis  presertim  fit,  cum  operatio  ad  Coxendicem  ne¬ 
cessaria  est ;  tamen  exempla  stepe  accidunt,  in  quibus 
amputationem  perficere  tempore  secundario  necesse 
sit,  quamvis  de  eventu  felice  multo  plus  quam  si  illa, 
injuria  primo  illata,  peracta  fuisset,  dubitari  potest. 

Exempla,  in  quibus  operatio  hoc  tempore  plerum¬ 
que  necessaria  est,  sunt 

2.  Fracturas  vel  injuriae  leviores  ad  caput  vel  cer¬ 
vicem  ossis,  qu^  ad  initium  non  perspectae  fuerint, 
vel  quae  tunc  temporis  tanti  momenti,  ut  operationem 
postularent,  non  esse  habitae  sunt. 

Exempla  hujusmodi,  ob  difficultatem  statuendi  in¬ 
juriam  factam  partibus  profundis  circa  summum  fe¬ 
moris  sitis,  imprimis '  si  aliquid  tumoris  et  inflamma- 


*  Vide  Larrcy,  voi.  ii.  p,  185. 

tionis  priusquam  aeger  visus  est,  accesseret,  ssepe  oc¬ 
currere  oportet.  Multi  aegri  sic  affecti  injuriae  satis 
diu  supererunt,  ut  operatio  secundaria  peragatur,  sed 
absque  hac,  satiitatem  haud  recuperabunt.  Totum 
summum  femur  moles  morbosa  fit,  et  aeger  febri  hec- 
tica,  nisi  operatio  perficiatur,  celeriter  cedit. 

2.  Fracturae  compositae,  vel  etiam  contusiones  ve¬ 
hementes  ossis  circa  partem  ejus  mediam,  propter 
quas  vel  artum  servare  conatus  factus,  vel  amputatio 
solita  peracta,  non  satis  responderunt,  et  quas  mors 
vel  morbi  ossis,  ut  exostosis  vel  depositio  irregularis 
materiae  ossCcE,  ad  caput  ejus  propagata  est  cum  mor¬ 
bo  partium  mollium,  et  sinus  profundi  dolorem  et 
irritationem  graviter  inducentes,  secuta*  sunt. 

3.  Fluxus  sanguinis  periculosi  ulceratione  membro¬ 
rum  mutilorum,  qua"  facta  sunt  lacunosa,  ex  arteriis 
ad  quas  non  perveniri  potest,  inducti. 

4.  Ob  gangraenam  adorientem  artum  post  arteriam 
femoralem  vel  Iliacam  externam  ligatam,  operatio 
necessaria  .sit.* 


*  De  curatione  quam  oportet  adhibere,  praecipua  arteria 
artus  vulnere  ’  deleta,  vel  primo,  vel  propter  hoc  gangraana  super- 
veniente,  nondum  prorsus  constare  videtur.  Fortasse  exem¬ 
plum  sequens  quod  hieme  ultima  iri  Nosocomio  Militari  Legionis 
Nonagesimae  secundae  accidit,  et  cui  Professor  Thomson  et  Domi¬ 
nus  Hicks,  chirurgus  illius  catervae,  praefuerunt,  huic  rei  satis  con¬ 
veniat. 

Gulielmus  Bisset,  aet.  22.  Die  13.  Decemb.  I8l6,  admissus 
cura  Bubone  in  inguine  dextro,  quae  cito  phagedenica  facta  esf. 
26.  Decem.  Haemorrhagia  ex  arterid  extern^  pudici  facta  fuit^ 

DE  MODO  OPERATIONIS  PERFICIEND.^:. 


Plurimi  modi  diversissimi  operandi  olim  perhibiti 
fuerunt,  sed  quia  omnes  a  periculis  in  cadavere  vel  ani- 


cui  pressus  obstitit.  Sed  iterum  iterumfjue  rediit  donec  22.  De- 
cemb.  cum  sanguis  tanta  copid  effusus  est,  iit  arteriam  femoris  rup¬ 
tam  esse  manifestum  est,  et  iliacam  externam  intra  abdomen  li¬ 
gare  opus  fuit,  quod  23  Jan.  factum  est.  Posthac  artus  frigidus 
et  sine  sensu,  nisi  pressu  forte  admoto,  perstitit,  et  die  27mo  crus 
prorsus  gangrasn^  correptum  fuit,  sed  quod  ad  omnia  castera,  res 
mgri  bene  se  habebant.  Abscessus  femore  interiore  et  anteriore  cir¬ 
ca  pollices  quatuor  supra  patellam  formatus  fuit.'  Gangrsena 
serpebat  sursum  in  femore  anteriore,  sed  separatio,  partes  mortuas 
inter  et  viventes  in  femore  posteriore,  infra  genu  facta  est* 

Res  fere  eadem  conditione  se  habebaiit,  donec  die  nono  Februa¬ 
rii  cum,  consilio  facto,  artum  amputare  in  cavitate  cotyloidea  pla¬ 
cuit  fuit.  Hoc  consilio  aeger  in  tabulam  positus  fuit,  cum,  parth 
bus  accuratius  inspectis,  integumenta  satis  integra  inter  Coxam  et 
abscessum,  ad  sinendam  incisionem  duplicem  circularem,  reperta 
sunt.  Ut  os  igitur  quam  maxime  supra  seriA  secaretur,  statutum 
fuit.  Hoc  haud  difficile  paulo  infra  trochantera  a  Domino  Hicks 
factum  est.  Mger  operationem  bene  subiit  et  plus  tranquillitatis 
et  minus  molestiae  quam  antea,  illi  fuerunt.  Casus  fauste  procede¬ 
bat,  et  mense  secundo  vel  tertio  curatio  perfecta  fuit. 

Quamvis  eventus  huic  aegro  bene  cessit,  nihilominus  a  quibus¬ 
dam  dubitari  potest,  annon  hic  ad  minus  periculi  et  doloris  sub¬ 
jectus  fuisset,  si  artus  ad  mitium  cum  arteria  iliaca  ligata  fuit, 

malibus  m  quibus  partes  sanse  sunt,  nituntur,  illis  ex¬ 
emplis  vulnerum  amputationem  postulantium  plerum- 
que  non  conveniunt.  Nam  modum  operandi  pro 
magnitudine  et  situ  laesionis  propter  quam  instituitur, 
oportet  esse  diversum,  et  in  omnibus  exemplis,  quam 
si  totae  partes  integrae  fuerint,  fortasse  longe  aliter 
perficitur. 

Modum  operationis  perfieiendie  haud  opus  est  hic 
perhibere,  quia  de  modis  diversis  quibus  in  corpore 
vivo  peracta  est,  et  quoque  de  modo  qui  sibi  placuit, 
comparato  illi  a  Domino  Larrey  laudato.  Dominus 
Guthrie  plene  locutus  est.* 

Hi  duo  chirurgi  tamen,  qui  summam  attentionem 
adhibuerunt  operationi,  et  quibus  laus  est  hanc  felici¬ 
ter  perficiendi,  et  in  exercitus  sui  populi  eandem  intro¬ 
ducendi,  in  quibusdam  rebus  ei  pertinentibus  differunt. 


excisus  fuisset.  Ut  contendi  potest,  satis  rationis  est  credendi,  re¬ 
bus  sic  existentibus,  artum  vasis  anastamosin  facientibus  non  ser¬ 
vari  posse.  Hoc  concesso,  ad  quam  partem  femoris  operatio  per¬ 
ficienda  est,  qutererem  ;  ad  Coxendicem  vel  quantum  infra  hanc  ? 
Si  tota  extremitas,  inferiore,  iliaca  externa  ligata,  non  nutriri  po¬ 
test,  annon  vasa  anastomosin  facientia,  ad  partem  aliquam  femoris 
nutriendam  sufficiunt,  ut  in  exemplo  supra  dicta  accidit? 

Contra,  quia  conditio  aegri  aliquot  dies  ante  operationem  pror¬ 
sus  eadem  fuit,  id  est,  nec  melius  nec  pejus  se  habere  visus  est, 
operationem  deferri  oportuisse  donec  separatio  inter  partes  mor¬ 
tuas  et  viventes  omnino  perfecta  et  distincta,  contendi  potest  con¬ 
venienter  Domino  Pot,  aliisque  Chirurgis  vetustioribus,  e^uia 
agros  superfuisse  donec  femur  ex  corpore  ad  Coxendicem  Gangre¬ 
na  separatura  fuerat,  notum  est. 

•  Vide.  Guthrie  on  Gunshot  Wounds  of  tlie  extremities,  p.  lfi5. 

Cum  hanc  operationem  ligatura  dicta  tourniquet 
nihil,  ut  alias  amputationes,  faciliorem  reddit,  de  modo 
sanguinis  fluxum  temperandi,  primo  oportet  loqui. 
Dominus  Larrey  operationem  suam,  arteriam  femora¬ 
lem  proxime  ad  exitum  ejus  ex  inguine  ligando,  inci¬ 
pit.  Dominus  Guthrie  hoc  non  opus  esse  censet,  quia 
ad  inguen  pressu  facile  continetur  donec  secta  sit,  insti« 
tuendo  partes  pendulas,  et  hinc  pariter  ac  alias  arteriae, 
facile  ligari  potest.  Priorem  modum  quoque  even¬ 
tum  felicem  operationis  incertiorem  reddere,  dolore  et 
diuturnitate  hinc  necessarie  auctis,  affirmat. 

Utruravis  modum  oportet  instituere,  ex  fiducia  quas 
est  chirurgo  de  se  et  adjutoribus  suis,  pendebit.  Sed 
nulli  chirurgo  priusquam  operare  se  accinget,  arteriam 
femoralem  ligare  haerendum  est,  cum  hoc  Domino 
Larrey  ipsi  tam  opifici  pr^claro,  placuit,*  Nullus 
Chirurgus  Britannicus  tamen  vestigia  ejus  adeo  us¬ 
que  sequitur  ut  ligature  (['aiteiite^'  arteriae  impone¬ 
ret,  vel  venam  in  eadem  ligatura  cum  illa  includeret, 
quamvis  hanc  quoque  oportebit  ligari. 

Si  pars  pendula  ad  partem  anteriorem  femoris  facta 
sit,  arteriam  antea  ligare  certe  non  necesse  est,  quia 
inter  digitos  et  pollicem  in  illa  parte  pendula,  et  ante 
et  post  divisa  fuit  donec  ligatura  imposita  fuerit,  fa¬ 
cile  et  perfecte  comprimi  potest,  ut  a  Domino  Ker 
peractum  fuit. 


*  Et  in  operationibus  pagina  x  memoratis,  his  chirurgis  ar¬ 
teriam  ad  inquen  ligari  priusquam  ad  trochantera  magnum  ampii- 
tarint  opus  esse,  visum  est. 

Partes  molles,  usque  ad  ligamentum  capsulare  arfus, 
proxime  deducendae  sunt.  Hoc  duas  partes  pen»* 
dulas  instituendo,  nunquam  incisionem  circularem,  ut 
fit  in  amputatione  solita,  peragendum  est.  Domini 
Guthrie  et  Larrey  de  modo  has  partes  pendulas  for¬ 
mandi  quoque  nonnihil  differunt,  sed  modus  illius 
longe  est  simplicissimus,  et  igitur  praestare  videtur. 

In  hoc  perficiendo,  ramuli  arteriarum  posteriorum 
iliacarum  dissecabuntur,  et  sanguinem  copiose  effun- 
dent,nam  quocunque  modo  arteria  femoralis  tractatur, 
nihil  compressionis  illis  admoveri  potest,  donec  usque 
divisi  fuerint. 

Sanguinem  ex  his  fluentem,  adjutore  admovente 
digitum  ostiis  eorum,  quam  primum  divisi  sunt,  sistere 
preceptum  est,  sed  quia  hscc  compressio  tollenda  est 
ut  ligaturam  applicemus,  et  sanguis  igitur  statim  fluet, 
digitis  et  pollice  in  cursu  suo  per  musculos  divisos 
partis  pendulae,  ostiis  expositis,  ut  imponatur  ligatura, 
hos  comprimere  dare  operam  melius  esset. 

Dislocatio  capitis  ossis  ex  acetabulo  difficilis,  sed 
in  cadavere  et  singulis  exemplis  quibus  os  integrum 
est,  revera  facillima  peractu,  perhibetur.  Sed  femore 
summo  fracto,  ut  fit  in  plerisque  exemplis  quibus 
operatione  opus  est,  motus  femoris  qui  necessarii 
sunt,  ad  dividendum  ligamentum  rotundum  et  dis¬ 
locationem  efficiendam,  difficiliores  fient.  Illi  tamen 
qui  operationem,  rebus  sic  existentibus,  perfecerunt, 
nihil  impedimenti  ex  hac  re  sibi  ortum  memorant. 

Femore  sublato,  operatio  reliqua  et  tractatio  quae 
sequitur,  ex  amputatione  communi,  nisi  quod  a  non- 

nullis,  tollere  vel  saltem  radere  cartilaginem  articulan¬ 
tem  acetabuli,  quod  Dominus  Guthrie  jure  putat 
omittendum  esse,  propositum  fuit,  nihil  differunt — 
nonnullas  suturae  per  substantiam  cellularem  solam 
adjuvare  penicillos,  ut  partes  pendulas  connectant, 
plerumque  satis  valent. 

Revera  magnitudinem  vulneris  relicti  minime  esse 
tantam,  quantam  a  priori  expectare  licuisset,  videtur. 
Parum,  si  aliquid,  ex  vulnere,  amputatione  solita  ad 
Trochanteres  illato,  differt. 

Exitus  felix  operationis  ex  hac  cito  peracta,  et 
parca  sanguinis  jactura,  haud  dubium  multum  pende- 
bit.  wdiger  pauxillam  sanguinis  effusionem,  et  multo 
minus  aliquam  laesionem  constitutioni,  ex  tanta  super¬ 
ficie  diu  aeri  subjecta  illatam,  semper  haud  bene  to¬ 
lerare  potest. 

Post  arteriam  ligatam.  Dominus  Larrey  se  artum 
quatuordecim  vel  quindecim  momentis  horae,  et  Do¬ 
minus  Bathos  se  operationem  perfecisse  triginta  vel 
quadraginta  momentis,  tempore  necessario  ad  arterias 
ligandas  non  incluso,  memorant.  Tantam  celerita¬ 
tem  operandi  tamen  vix  concipere  possumus,  et  nihil 
causae  debet  esse  metus  Chirurgo  ob  tales  historias, 
operationem  instituendi,  quamvis  (quod  certe  fiet)  in 
cadavere  multo  longiore  spatio  temporis  opus  esse, 
priusquam  femur  ex  pelve  post  primam  incisionem 
mceptam,  tollere  potest,  experietur. 


FINIS. 


>v'^ 


-  \ 


'  :4  ‘  .  iU-,!-'.  fi  ^...  «•  K  ? 


'.  -  ■■■ 


kVf  ■  ti  , 


■i. 


•  '  4  ^  ^  «» 

.i  jfMfi-  r.v:  • '.'j 


;t*. 


:■  IW.»  ,'>ri  :  -..  v 

■  •  Il-T ^  j’"  .  ■  '■  ’■.!'?•■’■•  ;  4'  •Y"'*  Vi'  ■  -  • '-iJ* -••■f  ,  rT'*. 


>-.vi 


u. 


hnniii  : 


■  i-.ii-;'  i-.'  >'“:■;■  ■'^f  i  ‘j  ffij  J''^C.  ||  -  -j  ,  ■  •  ■- 

*  .  >  L‘  '  ' 


O^iH 


>’V.r>  :>  i /;( |ii^^  | . 


■:.4*<--^l 

>*  % »  .1^  ► 


>  i’ 


'  s  -f!  ■  V.  »»-  ?  > 


L’^..  • 


■  !  N^v  i  -a  urr:^ 


tf  ^ 


'  T  A 


i'ihA  : 


j  *  *  *-  '  •■  ♦' 

h.i-'  p' 

4.''y’t't0'^/l<i  .  .  .>■*  Vi'.  .'■  ;--ij.,vy  Z'K'-.^  rLyJ:.*  ,,p* 

ili  ''  i-^\  ‘-ifei  tMfp) 

*a>#.i)ijLfl!  Jn«tr*ii!’fJt«T  ‘i!iri.f ihb?  ■ATrt<»,'i  m  ;■• 

:  t'  '.: ;'Ci'3y ^“ITi 

•.  «•'  » 

<P  ■' •‘v  /:<)*  ■/>■  ■■;.■■■■  -  ,' ' 


■v^. 


vi^ 


